U skladu sa članom 95 Zakona o javnim nabavkama ( Sl.list CG broj. 074/19, 003/23, 011/23), te na osnovu zahtjeva dobijenih od zainteresovanih lica, Dom zdravlja Danilovgrad u svojstvu naručioca daje: 

POJAŠNJENJE TENDERSKE DOKUMENTACIJE 07/26-1018 OD 27.03.2026. GODINE BR.2
Poštovani,

Nakon uvida u tendersku dokumentaciju za otvoreni postupak javne nabavke za nabavku rode – Medicinske opreme, te detaljne analize, u prilogu šaljemo zahtjev za izmjenu tenderske dokumentacije. Zakonom o javnim nabavkama ("SL Crne Gore", br. 074/19, 003/23, 011/23, 084/24 ) Članom 87 stav 2 definisano je da je Naručilac je dužan da tehničkom specifikacijom omogući jednak pristup svim privrednim subjektima u postupku nabavke bez ograničavanja tržišne konkurencije.
Kao distributeri renomiranog proizvođača sa jednim od najkvalitetnijih aparata u svijetu, proizvedenim u Njemačkoj,onemogućeni smo da učestvujemo u predmetnom postupku javne nabavke. Nakon detaljnog uvida u tehničku specifikaciju, smatramo da pojedine definisane stavke mogu nepotrebno ograničiti konkurentnost i suziti mogućnost učešća više proizvođača, iako postoje tehnički i klinički ekvivalentna ili naprednija rješenja koja u potpunosti zadovoljavaju funkcionalne potrebe krajnjeg korisnika. Uređaj koji namjeravamo ponuditi predstavlja savremeno i visokokvalitetno rješenje sa naprednim mogućnostima analize i visokim kliničkim performansama (Philips EKG). Međutim, određene tehničke karakteristike iz specifikacije odnose se na parametre koji nijesu presudni za kliničku upotrebljivost, već mogu predstavljati ograničenje konkurentnosti.
U cilju obezbjeđivanja pravične konkurencije i omogućavanja učešća većeg broja kvalifikovanih ponuđača, molimo vas da razmotrite sljedeća pitanja i predložene korekcije:
Odgovor na subjektivnu konstataciju:
Navedena konstatacija ne stoji jer smo se vodili da predstavljene minimalne tehničke karakteristike zadovoljavaju svi renomirani proizvođači EKG aparata pa čak i Philips  u odgovarajućim klasama proizvoda.Navedeni parametri u navedenim minimalnm tehničkim karakteristikama aparata su osnova za nadogradnju većeg i šireg  opsega kvaliteta a ne izostavljanja pri čemu  smanjuje  kvalitet proizvoda Svako smanjenja vrijednosti tehničke  karakteristike smanjuje ukupni kvalitet proizvoda za predviđenu cijenu  I upotrebu. 
Nije problem približiti  vrijednost tehničke karakteristike ako se istinski radi o višem nivou proizvoda što ćemo i uraditi u ovom vašem zahtjevu
   
PARTIJA 4: 12-KANALNI ELEKTROKARDIOGRAF
1. Tačka: “Frekvencija detekcije pejsmejker signala veća od 20 kHz”
Pitanje: EKG uređaji proizvođača PHILIPS mogu detektovati promjene u EKG signalu sa izuzetno visokom preciznošću
– najmanje promjene od 0,02 mV·ms, što je 5 puta bolje od predloženog standarda u literaturi (0,1 mV·ms) i čak 20 puta bolje od drugih proizvođača (0,4 mV·ms).
Ova sposobnost znači da Philips uređaji mogu prepoznati vrlo suptilne promjene u srčanom signalu, koje drugi uređaji mogu previdjeti. U praksi, ovo omogućava precizniju interpretaciju ritma srca i pejsmejker impulsa, te pouzdaniju detekciju potencijalnih anomalija. U realnoj kliničkoj primjeni više je važno koliko sitne promjene u signalu uređaj može prepoznati. Philips TC35 u ovom pogledu znatno nadmašuje standard i pruža više informacija interpretativnom algoritmu, što znači sigurniju i precizniju kliničku procjenu. Molimo da se prihvati i uređaj koji omogućava detekciju promjene signala od ≤ 0,02 mV·ms, kao tehnički i funkcionalno ekvivalentno ili naprednije rješenje.
Odgovor:
Ovaj parametar se odnosi na digitalni uzorak / sampling rate signala pejsmejkera u aparatu. Znači da aparat uzorkuje signal najmanje 20.000 puta u sekundi.
To je bitno jer pejsmejker impulsi su vrlo kratki (0,1–1,5 ms)  i zahtijevaju visoku frekvenciju uzorkovanja da bi se impuls pravilno prikazao i izmjerio. Niža frekvencija uzorkovanja može deformisati impuls čime se gubi detalj u ampitudi i trajanju što otežava automatsku detekciju pejsmejkera i analizu QRS kompleksa. Uzorkovanje >20 kHz znači da se signal pejsmejkera bilježi sa preciznošću ±0,05 ms, što je dovoljno da se mjere i najmanje promjene impulsa (npr. 0,02 mV·ms). Kako su ovo dva različita parametra uzajamno povezana a u tehničkoj dokumentaciji u minimalnim tehničkim karakteristikama traži se samo frekvencija uzorkovanja ne prihvata se izmjena ove minimalne tehničke karakteristike kao zamjena jedne sa drugom ili veza za ekvivalentnost.
2. Tačka: “ADC rezolucija: minimalno 24-bit”
Pitanje: Da li će naručilac prihvatiti uređaj koji obezbjeđuje visok nivo dijagnostičke preciznosti i osjetljivosti, bez striktne vezanosti za ADC rezoluciju od 24-bit?
Navedeni parametar sam po sebi nije jedini niti ključni pokazatelj kliničke efikasnosti EKG uređaja. U praksi je od većeg značaja stvarna osjetljivost sistema i sposobnost pouzdane detekcije vrlo malih promjena EKG signala, uključujući I pejsmejker impulse.
Molimo da se prihvati i uređaj koji ostvaruje potrebnu funkcionalnost kroz visoku osjetljivost i kvalitet obrade signala, bez striktne vezanosti za ADC rezoluciju od 24-bit.
Odgovor:
Standardna digitalna rezolucija odnosno preciznost digitalnog zapisa regulisana je preko A/D konverzije najmanje 16-24 bita.Zatražite od proizvođača da Vam da ovaj podatak.Ne prihvatamo preimenovanje minimalne tehničke karakteristike u tenderskoj dokumentaciji
3,Tačka: “Frekvencijski opseg: 0.5 – 250 Hz”
Pitanje: Da li je prihvatljivo ponuditi aparat čiji je propusni opseg 0.02 – 300 Hz, koji je veći od traženog?
Molimo da izmijenite ovu stavku na način da niti jedan ponuđač nije ogrraničen:
“Frekventni propusni opseg aparata u minimalnom opsegu 0.05-250 Hz”
Odgovor:
Propusni opseg od 0.02-300 Hz ima veći šum od EMG i mreže zašto su potrebni snažni digitalni filteri ,pogodno je za istraživanje , što nam nije cilj, ali  može biti pretjerano za standaardnu dijagnostiku.Propusni opseg od 0,05-250 Hz  pokriva sve ključne talase:P,QRS,T,pokriva standardne pejsmejker impulse,kao i balans između detalja i šuma ,ne detektuje ekstremno niske frekvencije ili ultra kratke impulse , optimalno je za standardnu dijagnostiku .Iz svega ovoga ne prihvatamo izmjenu minimalne tehničke karakteristike u tenderskoj dokumentaciji
 
 
 
 
 
4.Tačka: “Mogućnost izbora pedijatrijskog ili odraslog režima rada“
Pitanje: Uređaj koji bismo nudili automatski prepoznaje pacijentovu kategoriju na osnovu unesenih podataka, uključujući godinu rođenja. Za sve pedijatrijske analize i algoritme neophodno je unijeti godine pacijenta, čime se omogućava automatsko prilagođavanje svih parametara mjerenja i interpretacije EKG-a. Shodno tome, dodatno fizičko dugme ili taster za prebacivanje između pedijatrijskog i odraslog režima nije neophodno, jer funkcionalnost uređaja i klinička sigurnost nisu ugroženi, a pedijatrijska analiza je u potpunosti obezbijeđena kroz automatski algoritam. Molimo da uklonite ovu stavku kako niti jedan ponuđač ne bi bio ograničen.
Odgovor:
Prihvata se izmjena mininalne tehničke karakteristike u tenderskoj dokumentaciji I sada glasi: 
Mora imati prekidač ili softversku opciju za izbor pedijatrijskog ili odraslog načina rada
5.Tačka: “Kolor LCD ili TFT ekran minimalne veličine 7 inča“
Pitanje: Da li je u prihvatljivo ponuditi uređaj sa kolor ekranom veličine 6.5 inča, imajući u vidu da je razlika u odnosu na traženu dijagonalu od 7 inča svega 0.5 inča, odnosno 1,27 cm, te da navedeno odstupanje ne utiče suštinski na preglednost, funkcionalnost, čitljivost parametara niti na bezbjedan i efikasan rad uređaja?
Dodatno, monitor posjeduje podešavanje nagiba radi optimalne preglednosti za svakog korisnika.
Odgovor:
Za pedijatrijski i standardni 12-kanalni EKG aparat, minimalna veličina ekrana nije striktno definisana u međunarodnim standardima, ali se preporuke baziraju na vidljivosti talasa, preglednosti signala i praktičnosti rada. Optimalno za 12-kanalni EKG, jasnu detekciju P, QRS, T i pejsmejker impulsa  iznosi od 10-12 inča. Pedijatrijski talasi su male amplitude . Mali ekran otežava vizuelnu interpretaciju, pejsmejker impulsi i QRS kompleksi se bolje vide na većem ekranu,više kanala (6–12) zahtijeva ekran koji može prikazati sve talase paralelno . EKG aparat mora imati ekran dovoljne veličine i rezolucije za pouzdanu vizualizaciju svih kanala, najmanje 7 inča dijagonale sa rezolucijom 800×480 piksela.Ovdje bi trebalo da perferiran veći ekran (≥10 inča) za prikaz svih 12 kanala i detekciju pejsmejker impulsa, posebno kod pedijatrijskih pacijenata što očekujemo od ponuđača.Tako ne prihvatamo izmjenu minimalne tehničke karakteristike u tenderskoj dokumentaciji.

 
6.Tačka : “EKG aparat mora posjedovati brzine štampanja: 12,5 mm/s, 25 mm/s i 50 mm/s.”
Pitanje: Da li je prihvatljivo ponuditi aparat koji posjeduje dvije brzine štampanja, 25 mm/s i 50 mm/s?
Za većinu kliničkih EKG analize, brzina od 25 mm/s je standardna brzina za štampanje, jer je dovoljno za detaljan uvid u EKG zapis i omogućava precizno očitavanje R talasa i drugih relevantnih parametara. Brzina štampanja aparata utiče na kvalitet zapisa i vrijeme potrebno za štampanje. U nekim slučajevima, niže brzine kao što su 12,5 mm/s mogu dovesti do smanjenja kvaliteta dijagnostike. Korišćenje brzine od 25 mm/s je u skladu sa međunarodnim standardima i
praksama u kliničkoj medicini, te zahtijevanje niže brzine može biti neophodno samo u specifičnim situacijama koje nisu uobičajene u svakodnevnoj primjeni. Naš aparat posjeduje opcije za podešavanje senzitivnosti i brzine štampe kao što su 5, 10 ili 20 mm/mV za limfne odvode, što omogućava korisnicima da optimizuju preciznost zapisa prema potrebama pacijenta i vrsti analize. Takođe, podešavanje brzine između 25 mm/s i 50 mm/s omogućava fleksibilnost u postavkama, dok 12,5 mm/s rijetko daje dodatne prednosti.
Odgovor:
Pošto se radi prevashodno za pedijatrijske pacijente minimalna brzina štampe je 25mm/s prihvata se izmjena minimalne tehničke karakteristike u tenderskoj dokumentaciji  glasi
Brzina papira: min.  25 ; 50 mm/s   i  više
7.Tačka: “Interna memorija minimalno 300 pregleda“
Pitanje: Da li je prihvatljivo da ponudimo uređaj koji ima internu memoriju od 200 pregleda, imajući u vidu da svi EKG pregledi mogu biti eksportovani i arhivirani, da prosječan broj dnevnih pregleda ne premašuje kapacitet od 200 pregleda, kao i da smanjenje memorije ne utiče na funkcionalnost, sigurnost niti kvalitet kliničkih rezultata? 
Odgovor:
Prihvata se izmjena minimalne tehničke karakteristike u tenderskoj dokumentaciji I sada glasi:
Interna memorija minimalno 200 pregleda 
8.Tačka: “Podržani formati izvoza: PDF, XML, SCP-ECG“
Pitanje: Uređaj koji želimo ponuditi podržava standardizovane formate izvoza i razmjene podataka, uključujući PDF,XML, DICOM General ECG, DICOM 12-Lead ECG i DICOM Encapsulated PDF, čime je obezbijeđena interoperabilnost, arhiviranje i razmjena EKG podataka sa drugim informacionim i dijagnostičkim sistemima. Navedene DICOM ECG funkcionalnosti predstavljaju ekvivalentan ili napredniji standard u odnosu na SCP-ECG format.
Molimo da nam omogućite da ponudimo uređaj sa ekvivalentim rješenjem za SCP-ECG format.
Odgovor:
Kako se radi o naprednoj opciji prihvata se izmjena minimalne tehničke karakteristike u tenderskoj dokumentaciji i sada glasi:
Podržani formati izvoza: PDF, XML, SCP-ECG ili DICOM ECG kao ekvivalen

                                         KOMISIJA ZA SPROVOĐENJE POSTUPKA JAVNE NABAVKE       
                                                                      Slobodan Knežević, predsjednik komisije                    


